**Taliadau Uniongyrchol – Cynorthwy-ydd Personol (Gofalwr)**

Nifer yr oriau yr wythnos: 3 awr yr wythnos

Cyfradd yr Awr: £13.10

Contract: Parhaol

**Ynglŷn â Thaliadau Uniongyrchol**

Mae'r Cyngor yn darparu gofal cymdeithasol i bobl sydd angen cymorth gartref neu yn y gymuned a gallant ddewis derbyn eu cymorth mewn gwahanol ffyrdd. Un ffordd o wneud hyn yw lle mae’r Cyngor yn rhoi'r arian (taliadau uniongyrchol) i'r person fel y gallant brynu eu cymorth eu hunain, y gallant ei ddefnyddio i gyflogi Cynorthwy-ydd Personol (gofalwr). **NI** fydd y Cynorthwy-ydd Personol yn cael ei gyflogi gan yr Awdurdod Lleol ond gan y person sy'n derbyn gofal (neu ei gynrychiolydd).

**Hysbyseb Swydd: Amdanaf Fi**

Rwy'n ferch 14 oed sy'n byw ym Mlaenau Gwent gyda fy nheulu.

Mae gen i ddiagnosis o Awtistiaeth, Oedi Datblygiadol Cyffredinol ac Anabledd Dysgu.

Yn ddiweddar, rydw i wedi cael diagnosis o glefyd niwrolegol genetig dirywiol etifeddol o'r enw Atroffi Pallidoluysiaidd Dentatorwbraidd (DRPLA). Mae hwn yn glefyd sy'n cyfyngu ar fywyd, ond nid yw fy nheulu a minnau yn siŵr a yw fy symptomau wedi dechrau gan fy mod yn dal i gael profion.

Rwy'n chwilio am Gynorthwyydd Personol (PA) i'm cefnogi am 3 awr yr wythnos yn ystod yr wythnos, ar ôl ysgol.

Bydd angen i’m PA allu gyrru gan fy mod i’n mwynhau mynd i'r parc, chwarae mewn canolfannau chwarae meddal, mynd i’r sinema, mynd i fowlio, a mynd am dro o gwmpas y siopau. Rydw i hefyd yn mwynhau mynd i McDonald's a Costa Coffee.

Hoffwn i'm PA gael gwybodaeth a phrofiad o gefnogi plant ag anghenion ychwanegol. PA sy'n deall awtistiaeth a PA sy'n garedig, gofalgar, deallus, pwyllog a hyderus.

Hoffwn i rywun hefyd barhau i adeiladu fy hyder pan fyddaf allan yn y gymuned ac i'm cynorthwyo i ddatblygu fy sgiliau cymdeithasol, fy nghefnogi gydag ymwybyddiaeth gymdeithasol a'm hannog i ddatblygu fy sgiliau annibynnol.

**Manteision**

* Gwisg anffurfiol
* 5.6 wythnos o Dâl Gwyliau y flwyddyn

**Gofynion - beth sy'n bwysig i mi**

* Gwybodaeth a phrofiad o blant ag anghenion ychwanegol.
* Gwybodaeth a phrofiad o gefnogi plant ag Awtistiaeth.
* Rhaid i chi gael eich cerbyd eich hun, gallu gyrru a meddu ar drwydded yrru lân.
* Mae angen i chi gael y gwerthoedd a'r ymddygiadau cywir i weithio mewn gofal cymdeithasol.
* Mae'n rhaid i chi barchu fy mhreifatrwydd a gweithredu’n broffesiynol bob amser.
* Mae'n rhaid i chi fod yn onest ac yn ddibynadwy.
* Rhaid i chi gael gwiriad GDG Manwl ar gyfer y rôl hon (gall yr Awdurdod Lleol drefnu hyn).

**Sut i Wneud Cais**

Os ydych chi'n credu mai chi yw'r person iawn i'm cefnogi i ond yr hoffech gael rhagor o wybodaeth cyn penderfynu gwneud cais am y rôl, cysylltwch â’r tîm Taliadau Uniongyrchol ar 01495 369624 gan ddyfynnu cyfeirnod 2227606.

Fel arall, gallwch anfon e-bost atom yn y cyfeiriad e-bost canlynol: -directpayments@blaenau-gwent.gov.uk